1932 թուականին, հոն կը հիմնուի եկեղեցի սուրիական Ճեզիրէ ապաստանած հայերու կողմէ եւ ի յիշատակ Մծբնայ հայրապետին` կ’անուանուի Սուրբ Յակոբ: Կը յիշուի թէ`«կաւակեր» եկեղեցին օծուած է այդ օրերու Առաջնորդ Արտաւազդ Արք. Սիւրմէեանի ձերամբ` 4 Նոյեմբեր 1934 թուականին: 1940 թուականին կառուցուած է Սուրբ Յակոբ եկեղեցին եւ վերանորոգուած` 1952 թուականին. ունի մէկ Սուրբ Սեղան, մկրտութեան աւազան եւ զանգակատուն: Եկեղեցւոյ կից կը գործեն Մանկապարտէզը, Ազգային Միացեալ միջնակարգը եւ Սուրբ Յակոբ կիրակնօրեայ դպրոցը: